
1.
Podrška rada UDRUGA USMJERENIH NA HUMANITARNE djelatnosti
1.1
UVOD

U svrhu rasta i unapređenja kapaciteta naših udruga za rad sa sve složenijim i brojnijim potrebama korisnika, ali i poticanja razvitka i općeg napretka Općine Molve nastoji se osposobiti udruge za preuzimanje veće uloge i odgovornosti za projekte kojima se zadovoljavaju potrebe korisnika s područja Općine Molve kao zajednice u cjelini, podizanjem svijesti o skrbi i načinu zaštite zdravlja i prirode, brizi o osobama starije životne dobi te očuvanja tekovina Domovinskog rata.
1.2.
CILJEVI POZIVA I PRIORITETI ZA DODJELU SREDSTAVA

Cilj ovog Poziva je povećati učinkovitost, kapacitete, sposobnost i opremljenost udruga čije je osnovno područje socijalno-humanitarni rad i zaštita pojedinih društvenih skupina.
Vrednovanjem prijavljenog programa osobita pažnja će se usmjeriti na kvalitetu i sadržajnu inovativnost ponuđenog programa, njegov značaj za očuvanje socijalne svijesti ovog kraja, opći interes za njegov razvitak i uključivanje što većeg broja ljudi u zaštitu zdravlja, prirode i okoliša te humanitarni rad.

Prioritetna područja za dodjelu sredstava su:
· edukacija o zaštiti zdravlja i čovjekove okoline,

· očuvanje vrijednosti Domovinskog rata, zaštita interesa i skrbi o hrvatskim braniteljima i stradalnicima,
· razvijanje prijateljstva, uzajamnosti i solidarnosti među umirovljenicima,

· rad s osobama s invaliditetom, djecom, obiteljima, mladima, starijim osobama, braniteljima i nacionalnim manjinama.
1.3.
PLANIRANI IZNOSI I UKUPNA VRIJEDNOST POZIVA

Za financiranje projekata u okviru ovog Poziva raspoloživ je iznos od 20.000,00 kuna.

Najmanji iznos traženih sredstava za financiranje projekta je 1.000,00 kuna, a najveći 7.000,00 kuna.

Način plaćanja:

Za programe za koje su odobrena financijska sredstva, po potpisivanju ugovora, polovica iznosa isplatit će se do 30.6.2016. godine, a preostala polovica iznosa najkasnije do 31.12.2016. godine, ovisno o raspoloživosti proračunskih sredstava, odnosno o dinamici punjenja proračuna
Projekti se mogu financirati u 100% iznosu ukupnih prihvatljivih troškova projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstva.

2.
FORMALNI UVJETI POZIVA

2.1.

Prihvatljivi prijavitelji: tko može podnijeti prijavu?

· Pravna osoba, odnosno njezin ogranak koji ima sjedište na području Općine Molve,

· Pravna osoba koja je upisana u Registar udruga,

· Pravna osoba upisana u Registar neprofitnih organizacija pri Ministarstvu financija,
· Pravna osoba koja vodi transparentno financijsko poslovanje u skladu s propisima o računovodstvu neprofitnih organizacija i koja je u roku predala sva potrebna izvješća (podaci dostupni Općini putem uvida u Registar neprofitnih organizacija),

· Pravna osoba koja je programski usmjerena na rad iz područja humanitarne djelatnosti, socijalne skrbi, zdravstvene skrbi i zaštite zdravlja, zaštite prirode i okoliša te očuvanja tekovina Domovinskog rata,

· Pravna osoba koja nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i Proračunu Općine Molve što se dokazuje Potvrdom o nepostojanju duga,

· Pravna osoba koja ima zadovoljavajuće organizacijske kapacitete i ljudske resurse za provedbu programa,

· Pravna osoba u kojoj se protiv osobe ovlaštene za zastupanje i voditelja projekta ne vodi kazneni postupak, što se dokazuje uvjerenjem nadležnog suda, ne starijem od šest mjeseci.

· Pravna osoba za koju nije otvoren stečajni postupak, postupak gašenja, postupak prisilne naplate ili u postupak likvidacije što se dokazuje izjavom ovlaštene osobe za zastupanje.
Prijavitelj može podnijeti 1 prijavu u okviru ovog Poziva. Ukoliko se udruga prijavljuje kao partner drugoj udruzi na projektu unutar ovog Poziva, ne može se prijaviti i kao samostalni podnositelj. 

2.2.
Pravo prijave na Poziv nemaju:

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe,

2. udruge koje nisu upisane u Registar neprofitnih organizacija, 

3. udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile projekt), 

4. udruge koje su u stečaju, postupku gašenja, postupku prisilne naplate ili u postupku likvidacije (dokazuje se izjavom ovlaštene osobe za zastupanje),
5. udruge koje nisu ispunile obveze vezane uz plaćanje doprinosa, poreza ili drugih davanja prema državnom proračunu i Proračunu Općine Molve i  

6. udruge čiji je jedan od osnivača politička stranka.

2.3.

Prihvatljivi partneri na projektu / programu

Partneri moraju zadovoljiti sve potrebne uvjete prihvatljivosti koje vrijede za prijavitelja navedeni pod točkom 2.1. Poziva.

Prijavitelj i partner uređuju svoj odnos obostranim potpisivanjem partnerske izjave ili sporazuma, koju popunjenu s potpisom i pečatom odgovorne osobe prilažu uz program.

Prijavitelj je odgovoran za provedbu programa, namjensko trošenje sredstava i redovito izvještavanje.

2.4.
Prihvatljive aktivnosti koje će se financirati putem poziva
Planirano trajanje programa je do 31.12.2016. godine.

Mjesto provedbe je Općina Molve, a pojedine aktivnosti moguće je provoditi u Republici Hrvatskoj i izvan područja Republike Hrvatske.

Prihvatljive programske aktivnosti su sve one usmjerene na:
· jačanje kapaciteta udruge ulaganjem u opremu i sredstva za rad vezana za obavljanje socijalnih i humanitarnih djelatnosti, zaštiti zdravlja i prirode te očuvanju vrijednosti Domovinskog rata,

· unapređivanje znanja i razvijanje vještina članova,

· edukacija članova o zaštiti zdravlja i čovjekove okoline,

· zaštita interesa i skrbi o hrvatskim braniteljima i stradalnicima Domovinskog rata, njegovanje tekovina Domovinskih i drugih oslobodilačkih ratova u Republici Hrvatskoj,

· razvijanje prijateljstva, uzajamnosti i solidarnosti među umirovljenicima,

· aktivnosti usmjerene na promoviranje rada udruge i Općine Molve kroz prisustvo na manifestacijama i suradnju s drugim udrugama navedenog područja.
Popis programskih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva javnog poziva, a koje nisu spomenute gore, također uzeti u obzir za financiranje.

Pri provedbi svojih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.
2.5. Vrste aktivnosti nisu prihvatljive za financiranje:

· aktivnosti čiji su korisnici isključivo članovi organizacije (poput troškova održavanja godišnjih skupština, izleta koji nisu u vezi s predloženim programom),
· aktivnosti koje se tiču isključivo pravne zaštite,

· aktivnosti koje se sastoje isključivo od istraživačkih akcija,

· aktivnosti koje se odnose na osnivanje privatne tvrtke.
2.6. Prihvatljivi troškovi koji će se financirati ovim pozivem

Sredstvima ovog Poziva mogu se financirati samo stvarni i prihvatljivi troškovi, nastali provođenjem projekta u vremenskom razdoblju naznačenom u ovim Uputama. Prilikom procjene projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Prihvatljivim troškovima za financiranje ovim Pozivom podrazumijevaju se troškovi koji su neposredno vezani uz provedbu pojedinih aktivnosti unutar predloženog projekta (pri čemu treba posebno naznačiti vrstu i cijenu svake usluge) kao što su: 

· izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti ime i prezime osobe koja će biti angažirana, njezine stručne kompetencije, broj mjeseci i mjesečni bruto iznos naknade,
· grafičke usluge, troškovi tiskanja, medijskog oglašavanja i promidžbe, uz obvezu poštovanja uvjeta vidljivosti i navođenja Općine Molve kao pokrovitelja,

· troškovi prijevoza na smotre, natjecanja, izložbe, troškovi smještaja i sl.,

· troškovi izrade, kupnje ili iznajmljivanja opreme i materijala (novih ili rabljenih)  namijenjenih  isključivo za projekt, te troškovi usluga,

· troškovi potrošne robe, nabave opreme nužne za provedbu projekta/programa koja mora biti specificirana po vrsti i iznosu,

· organizacija obrazovnih aktivnosti (pri čemu treba posebno naznačiti vrstu i cijenu svake usluge, svrhu, učestalost i očekivani broj sudionika)

· materijal za aktivnosti,
· troškovi reprezentacije vezani uz organizaciju programskih odnosno projektnih aktivnosti (pri čemu treba navesti svrhu, učestalost i očekivani broj sudionika i sl.), 

· troškovi koji proistječu iz zahtjeva ugovora uključujući, troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje…) i

· ostali troškovi koji su izravno vezani za provedbu aktivnosti projekta.

Osim izravnih, Korisniku sredstava se može odobriti i pokrivanje dijela neizravnih troškova kao što su: energija, voda, uredski materijal, sitan inventar, telefon, pošta, knjigovodstvo i drugi indirektni troškovi koji nisu povezani s provedbom projekta, u maksimalnom iznosu do 10% ukupnog odobrenog iznosa financiranja iz Proračuna Općine Molve.

2.7. Neprihvatljivim troškovima projekta ili programa smatraju se:

· dugovi i stavke za pokrivanje gubitaka ili dugova,

· dospjele kamate,

· kazne, financijske globe i troškovi sudskih sporova,

· plaćanje neoporezivih bonusa zaposlenima 

· doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu 

· stavke koje se već financiraju iz javnih izvora,

· bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode 

· kupovina zemljišta ili građevina, osim kada je to nužno za izravno provođenje projekta, kada se vlasništvo mora prenijeti na udrugu i/ili partnere najkasnije po završetku projekta,

· gubitci na tečajnim razlikama,

· doprinosi u naravi,

· zajmovi trećim stranama,

· drugi troškovi koji nisu u neposrednoj povezanosti sa sadržajem i ciljevima projekta.

2.8. KAKO SE PRIJAVITI?

Prijava se smatra potpunom ukoliko sadrži sve prijavne obrasce i obvezne priloge navedene u „Popisu potrebne dokumentacije za javni poziv“ navedenom na kraju ovih Uputa. 

2.9. Sadržaj Opisnog obrasca

Opisni obrazac projekta / programa dio je obvezne dokumentacije. Sadrži podatke o prijavitelju, partnerima te sadržaju projekta / programa koji se predlaže za financiranje.

Obrasci u kojima nedostaju podaci vezani uz sadržaj projekta neće biti uzeti u razmatranje.

Obrazac se popunjava na računalu. 

Ukoliko opisni obrazac sadrži gore navedene nedostatke, prijava će se smatrati nevažećom. 
2.10.
Sadržaj obrasca Proračuna

Obrazac Proračuna dio je obvezne dokumentacije. Ispunjava se na hrvatskom jeziku i sadrži podatke o svim izravnim i neizravnim troškovima programa, kao i o bespovratnim sredstvima koja se traže od davatelja.

Prijava u kojima nedostaje obrazac Proračuna neće biti uzeta u razmatranje, kao ni prijava u kojoj obrazac Proračuna nije u potpunosti ispunjen.

Obrazac se popunjava na računalu.  

2.11.
Kamo poslati prijavu?

Obvezne obrasce i propisanu dokumentaciju potrebno je poslati u papirnatom obliku (jedan izvornik). Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom udruge.

Izvornik prijave se šalje preporučeno poštom, putem dostavljača ili osobno (predaja u pisarnici).

Prijave se šalju na sljedeću adresu:

Općina Molve
Trg kralja Tomislava 32

48327 Molve

“Za Javni Poziv za prijavu programa udruga za socijalne potrebe u 2016. godini 

NE OTVARATI ”
2.12.
Rok za slanje prijave

Rok za prijavu na poziv je 25.3.2016. do 14.30 sati. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na poziv. U slučaju da je prijava dostavljena osobno u pisarnicu, prijavitelju će biti izdana potvrda o točnom vremenu prijama pošiljke.

Sve prijave poslane izvan roka neće biti uzete u razmatranje.

2.13.
Kome se obratiti ukoliko imate pitanja?

Sva pitanja vezana uz poziv mogu se postaviti upitom u Jedinstvenom upravnom odjelu Općine Molve i to najkasnije 3 dana prije isteka poziva na broj telefona 048/892-021 ili e-mail juo@molve.hr.

2.14.
PROCJENA PRIJAVA I DONOŠENJE ODLUKE O DODJELI SREDSTAVA
Sve pristigle i zaprimljene prijave proći će kroz sljedeću proceduru:

(A) PREGLED PRIJAVA U ODNOSU NA PROPISANE UVJETE POZIVA

Općinski načelnik Općine Molve imenuje posebno tijelo za provjeru propisanih uvjeta poziva, Povjerenstvo koje čine zaposlenici Jedinstvenog upravnog odjela Općine Molve.

U postupku provjere ispunjavanja formalnih uvjeta poziva provjerava se:

· je li prijava dostavljena na pravi javni Poziv i u zadanome roku,

· je li zatraženi iznos sredstava unutar financijskih pragova postavljenih u javnom Pozivu,

· jesu li dostavljeni, potpisani i ovjereni svi obvezni obrasci,

· je li lokacija provedbe projekta prihvatljiva,

· jesu li predložene aktivnosti prihvatljive,

· jesu li prijavitelj i partner prihvatljivi sukladno uputama za prijavitelje javnog poziva te,

· jesu li ispunjeni drugi formalni uvjeti javnog poziva.
Od udruga čije prijave imaju manje nedostatke koji ne utječu na sadržaj bitan za ocjenjivanje prijave, zatražit će se naknadno dopunjavanje, odnosno ispravljanje prijave potrebnim podacima ili prilozima u roku od 3 dana od dana traženja dopune. Za prijavitelje koji na zahtjev davatelja financijskih sredstava u dodatnom roku dostave tražene podatke ili priloge smatrat će se da su podnijeli potpunu prijavu.
Nakon provjere svih pristiglih i zaprimljenih prijava u odnosu na propisane uvjete poziva, povjerenstvo izrađuje popis svih prijavitelja koji su zadovoljili propisane uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili propisane uvjete poziva.
Povjerenstvo će pisanim putem obavijestiti sve prijavitelje koji nisu zadovoljili propisane uvjete o razlozima odbijanja njihove prijave.

Udruge koje su dobile obavijest da njihova prijava ne ispunjava propisane uvjete ovog Poziva, mogu u roku od osam dana izjaviti prigovor na Odluku Povjerenstva općinskom načelniku.
 (B) PROCJENA PRIJAVA KOJE SU ZADOVOLJILE PROPISANE UVJETE POZIVA 

Općinski načelnik Općine Molve imenuje Povjerenstvo za procjenu prijava (dalje: Povjerenstvo) koje se sastoji od 3 člana. Svaka pristigla i zaprimljena prijava ocjenjuje se temeljem obrasca za procjenu koji se nalazi objavljen na internet stranici Općine Molve.

(C) DOSTAVA DODATNE DOKUMENTACIJE I UGOVARANJE 

Kako bi se izbjeli dodatni nepotrebni troškovi prilikom prijave na poziv, davatelj financijskih sredstava može zatražiti dodatnu dokumentaciju od onih prijavitelja koji su, temeljem postupka procjene prijava, ušli na listu odabranih programa za dodjelu sredstava (poput izvornika dokumentacije na uvid). 

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procjenjeni troškovi odgovarali realnim troškovima u odnosu na predložene aktivnosti. 

Provjeru dodatne dokumentacije vrši Povjerenstvo. 

Ukoliko prijavitelj ne dostavi traženu dodatnu dokumentaciju u traženom roku (koji ne smije biti kraći od 10 dana), njegova prijava će se odbaciti kao nevažeća.

Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete poziva, njegova prijava neće se razmatrati za postupak ugovaranja.

2.15.
OBAVIJEST O DONESENOJ ODLUCI O DODJELI FINANCIJSKIH SREDSTAVA
Svi prijavitelji, čije su prijave ušle u postupak procjene, biti će obaviješteni o donesenoj Odluci o dodjeli financijskih sredstava programa u sklopu poziva. U slučaju da prijavitelj nije ostvario dovoljan broj bodova, obavijest mora sadržavati razloge za dodjelu manje ocjene od strane Povjerenstva.

Udruga koja je sudjelovala u prijavi na Javni Poziv može podnijeti pisani prigovor zbog povrede utvrđenog postupka odobravanja financijske potpore općinskom načelniku Općine Molve koji će odlučiti o istome, u pisanom obliku u roku od 8 dana od dana dostave obavijesti o  rezultatima prijave na Javni Poziv.

2.16.
Indikativni kalendar postupka Javnog poziva

	Faze pozivnog postupka
	Datum

	Objava poziva
	24.2.2016.

	Rok za slanje pitanja vezanih uz poziv
	18.3.2016.

	Rok za upućivanje odgovora na pitanja vezana uz poziv 
	23.3.2016.

	Rok za slanje prijava
	25.3.2016.

	Rok za provjeru propisanih uvjeta poziva
	4.4.2016.

	Rok za upit za dostavom dodatne dokumentacije
	7.4.2016.

	Rok za dostavu tražene dokumentacije
	11.4.2016.

	Rok za slanje obavijesti o zadovoljavanju propisanih uvjeta poziva
	12.4.2016.

	Rok za slanje prigovora u slučaju neispunjavanja uvjeta
	20.4.2016.

	Rok za procjenu prijava koje su zadovoljile propisane uvjete poziva
	29.4.2016.

	Rok za objavu odluke o dodjeli financijskih sredstava i slanje obavijesti prijaviteljima
	4.5.2016.

	Rok za slanje prigovora
	12.5.2016.

	Rok za ugovaranje
	31.5.2016.



Ovaj kalendar informativnog je karaktera i Općina Molve zadržava mogućnost promjene.

3.
POPIS POTREBNE DOKUMENTACIJE ZA JAVNI POZIV

OBRASCI 

1. Popunjen, potpisan i pečatomovjerenobrazac opisa projekta (B1)

2. Popunjen, potpisan i pečatomovjeren obrazac proračuna projekta (B2)

3. Potpisana i pečatomovjerena Izjava o nepostojanju dvostrukog financiranja (B3)

4. Potpisana i pečatom ovjerena Izjava o ispunjenju uvjeta iz članka 5 stavaka 3. i 4. Uredbe te da protiv podnositelja (pravne osobe) nije otvoren stečajni postupak, postupak gašenja, postupak prisilne naplate ili postupak likvidacije
5. Dokaz o registraciji - dozvoljeno preuzeti s interneta ili preslika (ne starija od 3 mjeseca od dana raspisivanja Poziva):
7.1. Izvadak iz Registra udruga

7.2. Izvadak iz Registra neprofitnih organizacija

6. Potvrda porezne uprave o stanju javnog duga (ne starija od 30 dana) - preslika
7. Uvjerenje o nekažnjavanju nadležnog suda protiv osobe ovlaštene za zastupanje udruge i voditelja programa (ne starije od 6 mjeseci) - preslika
8. Popunjena, potpisana i ovjerena Izjava o partnerstvu (B4) - ako je primjenjivo

9. Popis priloga koje je potrebno priložiti uz prijavu

Izjave ne trebaju biti ovjerene kod javnog bilježnika, a po potrebi mogu se tražiti i dodatni dokazi prilikom ocjenjivanja programa.

Pozivnu dokumentaciju čine i sljedeći obrasci koji će se primjenjivati u daljnjem postupku, a njihov ogledni primjer je dostupan na internet stranici Ureda za udruge te ih nije potrebno prilagati uz javni poziv:

1. Obrazac za ocjenu kvalitete 

https://udruge.gov.hr/UserDocsImages//dokumenti//B9%20Ogledni%20obrazac%20za%20procjenu%20kvalitete%20prijave.doc
2. Obrazac ugovora 

https://udruge.gov.hr/UserDocsImages//dokumenti//B10%20Ogledni%20obrazac%20ugovora%20o%20financiranju_završno.doc
3. Obrazac za opisni izvještaj

https://udruge.gov.hr/UserDocsImages//dokumenti//C2%20Ogledni%20obrazac%20opisnog%20izvještaja%20projekta.doc
4. Obrazac za financijski izvještaj 

https://udruge.gov.hr/UserDocsImages//dokumenti//C3%20Ogledni%20obrazac%20financ%20izvjestaja%20projekta.xls









 
Općinski načelnik











 Zdravko Ivančan
Upute za prijavitelje

